<classify> Vifaa hivyo vya michezo vilipewa timu ya Wazawa FC kutoka kijiji cha Mingoji na timu ya Takesh Academy ya wilayani humo baada ya kufanyika kwa meshi kati ya timu ya Wazawa na ile ya TPDC.Wazawa walikabidhiwa vifaa vyenye thamani ya Sh milioni tano na Takesh Academy walikabidhiwa vifaa vya michezo vyenye thamani ya Sh milioni 2.8 kutokana na maombi waliyopeleka kwa TPDC kuomba msaada huo wa vifaa vya michezo.Wakati wa Mechi hiyo iliyofanyika kijiji cha Mungoji, iliyoshuhudiwa na Mkuu wa Mkoa wa Mtwara, Halima Dendego, Mkuu wa Wilaya ya Mtwara, Fatma Ally na Mkurugenzi wa TPDC, timu ya Wazawa iliifunga TPDC mabao 4-1.Mkurugenzi wa TPDC, Dk James Mataragio akizungumza wakati wa kukabidhi vifaa hivyo alisema kwa kuzingatia umuhimu wa michezo kwa jamii, shirika limeona ni vyema likachangia vifaa hivyo vya michezo kwa timu hizo mbili ili kukuza michezo ambayo pia hutoa ajira kwa vijana na kulitangaza Taifa.Alisema vifaa walivyokabidhi ni pamoja na jezi, viatu vya michezo, mipira na vinginevyo kwa lengo la kusaidia kupata wachezaji wazuri watakaotangaza nchi kupitia mchezo huo.  <topic>: MICHEZO 